چوتھا سالانہ قرآنی مقابلے عراق کے مختلف شہروں میں منعقد

روضہ مبارک حضرت عباس علیہ السلام کے قرآن انسٹی ٹیوٹ کی طرف سے منعقد ہونے والے چوتھے سالانہ قرآنی مقابلے میں عراق کے مختلف شہروں کی ۱۶ ٹیموں نے حصہ لیا ۔

خبر کا کوڈ: ۴۳۶۰۹۱

تاریخ: ۲۹ مرداد ۲۰۱۸ - ۱۶:۴۱

رسا نیوز ایجنسی کی رپورٹ کے مطابق روضہ مبارک حضرت عباس علیہ السلام کے قرآن انسٹی ٹیوٹ کی طرف سے منعقد ہونے والے چوتھے سالانہ قرآنی مقابلے میں عراق کے مختلف شہروں کی 16 ٹیموں نے حصہ لیا ۔

یہ مقابلہ مختلف مراحل سے گزرتا ہوا اب اپنے آخری مرحلے میں داخل ہو گیا ہے کہ جس میں پہلی اور دوسری پوزیشن کے لیے نجف اشرف اور واسط کی ٹیم آمنے سامنے ہوگی جب کہ تیسری اور چوتھی پوزیشن کے لیے دیوانیہ کی ٹیم حشد شعبی کی ٹیم کا مقابلہ کرے گی۔

واضح رہے یہ قرآنی مقابلہ ہر سال رمضان المبارک میں منعقد کیا جاتا ہے اس مرتبہ ان مقابلوں کی ابتداء یکم رمضان سے ہوئی اور چار مراحل سے گزرنے کے بعد یہ مقابلہ اپنے آخری مرحلے میں داخل ہوا۔

اس بات کا بھی ذکر کرتے چلیں کہ ہر ٹیم تین افراد پر مشتمل ہوتی ہے کہ جن میں سے ایک قاری دوسرا مفسر اور تیسرا حافظ قرآن ہوتا ہے۔ اس مقابلے میں ججز کے فرائض قرآنی علوم کے ماہرین کی ایک ٹیم سر انجام دے رہی ہے۔/۹۸۹/ف۹۴۰/